Z A P I S N I K
3. sjednice Vijeća Mjesnog odbora Savica Šanci održane 27. kolovoza 2025. 
Zagreb, Savica I. 2 s početkom u 19,00 sati

Nazočni članovi Vijeća:
Tomislav Brkić, Ivo Skočić,  Gospava Rakitić,  Stjepan Zbiljski, Ana Kuštra i Magdalena Pavić.

Odsutni članovi Vijeća : Damir Begić.

Ostali nazočni: LJ.P. ; D.S. ; D.K.F.

Predsjedava gospodin Tomislav Brkić, predsjednik Vijeća.

Zapisnik vodi: Stjepan Zbiljski  


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Predsjednik Vijeća daje zapisnik 2. sjednice na verifikaciju.

Vijeće prihvaća tekst Zapisnika 2. sjednice Vijeća, bez izmjena.

Vijeće je saslušalo nazočne stranke L. P. i D. S., koje su Vijeću iznijele više predstavki s područja mjesnog odbora. Nakon rasprave, zaključeno je da će se pojedine primjedbe uvrstiti na iduću sjednicu, a dio je adresiran na licu mjesta ili upućen na nadležna tijela.
Stranke D.S. i K. F. su također iznijele svoje predstavke koje su upućene na daljnje postupanje sukladno nenadležnosti Vijeća.
Prije utvrđivanja dnevnog reda, Vijeće je raspravilo o dvije predstavke upućene od strane S. Š. i V. G. J. te jednoglasno donijelo odluku o odbijanju istih zbog nemogućnosti provedbe.

Na prijedlog predsjednika Vijeće jednoglasno utvrđuje 

DNEVNI  RED

1. Zaključci o aktualnoj komunalnoj i prometnoj  problematici
2. Prijedlozi, pitanja i obavijesti.

Ad1. Zaključci o aktualnoj  komunalnoj i prometnoj problematici – donošenje zaključaka

Uvodno obrazloženje iznosi Predsjednik Vijeća 

U raspravi sudjeluju: Tomislav Brkić, Ivo Skočić, Gospava Rakitić, Stjepan Zbiljski, Ana  Kuštra i Magdalena Pavić, 

Vijeće jednoglasno donosi

(Zaključci se prilaže ovom Zapisniku i sastavni su  dio ovog Zapisnika.)

Ad2. Razno: izvješća, pitanja i obavijesti.

1. Odluka o financiranju mjesne samouprave
Vijeće je razmotrilo prijedlog Odluke o financiranju mjesne samouprave.

 Nakon rasprave, Vijeće jednoglasno donosi  pozitivno mišljenje.

1. Izmjena Odluke o naknadi predsjednicima, potpredsjednicima i članovima vijeća
Vijećnici su se upoznali s prijedlogom izmjene Odluke o naknadi. 

Nakon rasprave, Vijeće jednoglasno donosi pozitivno mišljenje

1. Izmjene i dopune Programa građenja komunalne infrastrukture u Zagrebu 2025.
Vijećnici su se upoznali s prijedlogom izmjena i dopuna Programa. 

Nakon rasprave Vijeće donosi pozitivno mišljenje.

Obavijesti

-  Vijeće je na zahtjev GU donijelo odluku o sanacijskim potrebama mjesnog odbora,
-  Na zahtjev nadležnih popisane i dostavljene lokacije za postavljanje novih nadstrešnica 
   te izmjena dotrajalih oznaka autobusnih stajališta (2x Miševečka, 3x Velikogorička ul.),
- Zatražena i izvršena sanacija rupe na kolniku kod BP INA,
- Zatražena sanacija/zamjena dotrajalih klupica na više lokacija,
- Zatraženo postavljanje HP paketomata na području mjesnog odbora od strane HP-a,
- Popisano i zatraženo uklanjanje većeg broja napuštenih vozila na gradskim
  površinama na području cijelog mjesnog odbora,
- Zatraženo i izvršeno strojno čišćenje kolnika u ul. Žažinska,
- Po predstavci A.D. zatraženo uklanjanje suhog stabla koje se nalazi na gradskoj
  površini (između ul. Držićeva i zgrade na adresi ul. Grada Chicaga 26./28.),
- V.B. pružene informacije o uvrštenju „Vau-Vau“ parka u PKA 2026.,
- V.G.J. pružene informacije o uvrštenju izgradnje pješačke staze u ul. Velikogorička-
   ul. Capraška u PKA (2026.).




Zaključenje sjednice

Predsjednik konstatira da je dnevni red iscrpljen i zaključuje sjednicu u 21:15 sati.

Sljedeća sjednica Vijeća održat će se 18. rujna 2025. s početkom u 19.00 sati.


KLASA: 024-08/25-003/1419
URBROJ: 251-13-11-5/003-25-2
Zagreb, 27. kolovoza 2025.

Zapisnik sastavili:
Stjepan Zbiljski i Tomislav Brkić


Predsjednik
Vijeća Mjesnog odbora Savica Šanci
     Tomislav Brkić

Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Savica Šanci na 3. sjednici, 27. kolovoza 2025, donijelo je



ZAKLJUČAK
o postavljanju prometnih ogledala na više lokacija
1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog ureda zatraži postavljanje prometnih ogledala na sljedećim lokacijama:
0. Ul. Zdeslava Turića 6-8 ispred Bipe (izlazak s parkinga nasuprot Bipe od smjera sjevera prema jugu),
0. Ul. Rakitovečka na križanju s ul. Velikogorička,
0. Ul. Buševačka na križanju s ul. Velikogorička,
0. Ul. Savica I. kod broja 36 (zavoj prema CMP Savica Šanci).

1. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


KLASA: 024-08/25-003/1419
URBROJ: 251-13-11-5/005-25-3
Zagreb, 27. kolovoza 2025.





PREDSJEDNIK VIJEĆA
MJESNOG ODBORA SAVICA ŠANCI
Tomislav Brkić bacc. admin. tribut.





Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22)  Vijeće Mjesnog odbora Savica Šanci na 3. sjednici, 27. kolovoza 2025, donijelo je



ZAKLJUČAK
o postavljanju „žardinjera“ i ozelenjivanju površine (izrada puta)  

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog ureda zatraži:

· Postavljanje „žardinjera“ s pripadajućim biljkama (drveće, cvijeće i/ili ukrasno bilje) na Trgu univerzijade 87, ul. Grada Chicaga, u naselju Borovje s obzirom da predmetna lokacija nema zelenila ni zaklona od sunca.
· Ozelenjivanje pješčane/ šljunčane površine kod Trga univerzijade 87, između ul. Grada Chicaga 25. i ul. Davora Zbiljskog 26. te izradu manjeg pješačkog puta po istome.

1. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


KLASA: 024-08/25-003/1419
URBROJ: 251-13-11-5/005-25-4
Zagreb, 27. kolovoza 2025. 

						     


PREDSJEDNIK VIJEĆA
MJESNOG ODBORA SAVICA ŠANCI

Tomislav Brkić, bacc. admin. tribut.




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Savica Šanci na 3. sjednici, 27. kolovoza 2025, donijelo je


ZAKLJUČAK
o postavljanju horizontalne i vertikalne signalizacije kod kioska KIM

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da nadležni gradski ured izvrši očevid i donese rješenje za:

· Postavu horizontalne i vertikalne svjetleće/reflektirajuće signalizacije (trepereća svjetla na zebri) na križanju ul. Grada Chicaga i ul. Zdeslava Turića (kod kioska KIM)

1. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.




KLASA: 024-08/25-003/1419
URBROJ: 251-13-11-5/003-25-5
Zagreb, 27. kolovoza 2025..






PREDSJEDNIK VIJEĆA
MJESNOG ODBORA SAVICA ŠANCI
Tomislav Brkićbacc. admin. tribut.




